CELEX: C2004/190/04
Language: sl
Date: 2004-07-24 00:00:00
Title: Sodba sodišča (veliki senat) z dne 8. junija 2004 v zadevi C-220/02 (predlog za sprejem predhodne odločbe Oberster Gerichtshof): Österreichischer Gewerkschaftsbund, Gewerkschaft der Privatangestellten proti Wirtschaftskammer Österreich (Načelo enakega plačila za moške in ženske — Pojem plačila — Upoštevanje obdobij služenja vojaške službe pri izračunu odpravnine — Možnost primerjave delavcev, ki služijo vojaški rok in delavk, ki po izteku porodniškega dopusta izrabijo starševski dopust, katerega trajanje se ne upošteva pri izračunu odpravnine)

24.7.2004   
            
            
               SL
            
            
               Uradni list Evropske unije
            
            
               C 190/2
            
         
      SODBA SODIŠČA
   
   (veliki senat)
   z dne 8. junija 2004
   v zadevi C-220/02 (predlog za sprejem predhodne odločbe Oberster Gerichtshof): Österreichischer Gewerkschaftsbund, Gewerkschaft der Privatangestellten proti Wirtschaftskammer Österreich (1)
   
   (Načelo enakega plačila za moške in ženske - Pojem plačila - Upoštevanje obdobij služenja vojaške službe pri izračunu odpravnine - Možnost primerjave delavcev, ki služijo vojaški rok in delavk, ki po izteku porodniškega dopusta izrabijo starševski dopust, katerega trajanje se ne upošteva pri izračunu odpravnine)
   (2004/C 190/04)
   Jezik postopka: nemščina
   V zadevi C-220/02, katere predmet je predlog za sprejem predhodne odločbe Oberster Gerichtshof (Avstirja), na podlagi člena 234 ES naslovljen na Sodišče, v postopku, ki poteka pred njim med Österreichischer Gewerkschaftsbund, Gewerkschaft der Privatangestellten proti Wirtschaftskammer Österreich, o razlagi člena 141 ES in člena 1 Direktive Sveta 75/117/EGS z dne 10. februarja 1975 o približevanju zakonodaje držav članic v zvezi z uporabo načela enakega plačila za moške in ženske (UL L 45, str. 19), je Sodišče (veliki senat), v sestavi V. Skouris, predsednik, P. Jann, sodnik, C. W. A. Timmermans, sodnik, A. Rosas, J.-P. Puissochet (poročevalec) in J. N. Cunha Rodrigues, predsedniki senatov, R. Schintgen, sodnik, F. Macken, sodnica, N. Colneric, sodnica, S. von Bahr, sodnik, in R. Silva de Lapuerta, sodnica, generalna pravobranilka: J. Kokott, sodni tajnik: H. von Holstein, namestnik sodnega tajnika, dne 8. junija 2004 razglasilo sodbo, katere izrek se glasi kot sledi:
   
               1)
            
            
               Ugodnost, da se osebam, ki služijo vojaški rok ali nadomestno obvezno civilno služenje, ki ga je mogoče prostovoljno podaljšati, pri izračunu odpravnine, do katere bi bili lahko naknadno upravičeni, upošteva trajanje navedenih obdobij, je treba razumeti tako, da to predstavlja element plačila v smislu člena 141 ES.
            
         
               2)
            
            
               Člen 141 ES in Direktiva Sveta 75/117/EGS z dne 10. februarja 1975 o približevanju zakonodaje držav članic v zvezi z uporabo načela enakega plačila za moške in ženske ne nasprotujeta temu, da se pri izračunu odpravnine iz naslova delovne dobe na delovnem mestu upošteva tudi obdobje vojaškega roka oziroma enakovredno civilno služenje, ki ga večinoma opravljajo moški, kar pa ne velja za obdobje starševskega dopusta, ki ga najbolj pogosto izrabijo ženske.
            
         
      (1)  UL C 202 z dne 24.8.2002.